Satu Mare (mesto)

Satu Mare (iné názvy pozri nižšie) je mesto v severozápadnom Rumunsku v blízkosti hraníc s Maďarskom. Je to administratívne, kultúrne a hospodárske centrum rovnomennej župy.

 Názvy 
Rumunský názov je Satu Mare. Do zhruba 30. rokov 20. storočia sa používali aj tieto rumunské názvy: Satu-Mare/Satul-MareSatumare. In: Masarykův slovník naučný VI. 1932. 474, Satu-mare, Satumare/Satulmare a Sătmar.

V slovenčine sa v súčasnosti oficiálne používa rumunský názov mesta. Historické slovenské názvy sú: Satmár (tento tvar je dnes aj normovaným tvarom), Satmar; zriedkavo: SotimirSatu Mare. In: SZABÓ, M. A. Erdély, Bánság éS Partium történeti és közigazgatási helységnévtára. 2003 , Satmár-NémetiSTODOLA, E. Štatistika Slovenska. Turčiansky Sv. Martin: nákladom vlastným, 1912. S. 27Sborník Museálnej slovenskej spoločnosti (príloha k Časopisu Museálnej slovenskej spoločnosti). Turčiansky Sv. Martin: Museálna slovenská spoločnosť. č. 1. 1897. S. 28, 165, Satumár FLACHE, J. et al. Leopoldov - stručné dejiny a opis pevnosti a trestnice. Leopoldov. 1948. S. 25. Okrem toho sa v minulosti v slovenčine používal aj maďarský tvar Szatmár.

Maďarský názov je Szatmárnémeti. Do začiatku 20. storočia sa používal aj tvar Szatmár-Német(h)i. Do roku 1715 išlo o dve samostatné sídla, ktorých názvy boli Szatmár a Német(h)i, ale staršie podoby názvu Szatmárnémeti/Szatmár-Német(h)i sa vyskytovali už od 14. storočia (hoci vtedy ešte išlo o dve samostatné sídla).

Nemecký názov je Sathmar.

Názov Satu Mare znamená doslova veľká dedina.

 Dejiny 
Mesto sa v dokumentoch po prvýkrát spomína v roku 1006. V 13. storočí bolo uhorským kráľom povýšené na slobodné kráľovské mesto a prišli sem nemeckí imigranti. V roku 1703 mesto kompletne vyhorelo. V roku 1711 tu bol uzavretý tzv. satmársky mier medzi Habsburgovcami a uhorskou šľachtou. V roku 1715 bol Satmár zlúčený so sídlom, ktorého maďarský názov je Némethi (čo znamená zhruba "Nemecké", keďže obyvatelia boli Nemci). V roku 1804 tu vzniklo aj biskupstvo. Od roku 1918 je súčasťou Rumunska. V rokoch 1940 – 1944 patrilo Maďarsku, ktoré ho získalo Viedenskou arbitrážou; v tomto období bolo z mesta deportovaných temer 18 000 Židov. Počas komunistického režimu v Rumunsku pod vedením Nicolae Ceauşesca sa v meste začala masívna výstavba. Po páde tohto režimu boli v 90. rokoch 20. storočia zatvorené mnohé miestne priemyselné podniky a z mesta odišlo takmer 20 000 ľudí.

 Demografia 

 Partnerské mestá 
  Berehovo, Ukrajina, 2007
  Nyíregyháza, Maďarsko, 2000
  Rzeszów, Poľsko, 2007
  Schwaz, Rakúsko, 2007
  Užhorod, Ukrajina, 2006
  Wolfenbüttel, Nemecko, 1974
 Zutphen, Holandsko, 1970

 Iné projekty 

 Externé odkazy 
 Oficiálna stránka

Kategória:Mestá v Rumunsku
Kategória:Mestá v Satumarskej župe